Herman Mashaba, uitvoerende burgemeester, het vroeër ’n ondersoek aan die gang gesit na “swak geboue” in die stad. Baie van dié geboue is in private besit en sowat 300 is na bewering gekaapte geboue.
“Soos die burgemeester voorheen gesê het, doen die stad al die moontlike om die eienaars op te spoor sodat hulle weer verantwoordelikheid vir die geboue kan neem. Daarna sal die raad toesien dat die geboue opgegradeer word sodat dit aan die nodige veiligheidstandaarde voldoen,” het Mfeka gesê.
Jacob Mamabolo, Gautengse LUR van infrastruktuurontwikkeling, het egter vroeër gesê daar is nog geen bewyse dat die brand verband hou met die toestand van die gebou nie. Die moontlikheid van brandstigting word ondersoek.
De Villiers se boek Kalmte in die malle gejaag – mindfulness vir besige mense het pas verskyn. Hy het aan Daniel Hugo gesê hy wou so ’n boek in Afrikaans skryf, “ ’n taal wat nog nie ’n volledige woordeskat vir al dié begrippe het nie. Dis lekker om kreatief om te gaan met Afrikaans om woorde te vind wat werk. Ek en my uitgewer, Annake Müller, het baie gedink oor mindfulness – maar woorde soos ‘aandagtigheid’ of ‘sielvolheid’ of ‘teenwoordigheid van gees’ wou nie heeltemal werk nie.”
Jy kan goeie gewoontes in jou brein “inoefen”, volgens De Villiers, “as jy net eers van die geraas in jou kop ontslae raak. Skep ruimte vir jouself om die stilte in jou kop na te jaag. Konsentreer op wat jy doen – selfs al skrop jy ’n vloer. Maak jou sintuie skerper, want die wêreld is vol betowerende dinge. Die term wat gebruik word om jou denkpatrone te oefen, is neuroplastisiteit. Dit beteken ook dat jy van slegte gedagtes in jou brein ontslae kan raak. Om te mediteer, is om georkestreer beter gedagtes in te oefen, en slegte gedagtes daaruit te oefen. Jy kan leer om, as iets slegs met jou gebeur het, die stof daarvan vriendelik van jou voete te skud. Hê ’n post mortem in jou oor slegte ervarings, maar daarna sit jy dit neer. Oefen om op te hou tob.
“Moenie altyd probeer om jouself na ’n bepaalde punt toe te bestuur nie. Aanvaar jouself met foute en al. Kom ’n bietjie weg van wie jy dink jy is of behoort te wees. Kyk wat jy nuut in jouself kan ontdek.”
Dit kom voor asof die blote feit dat jy alkohol inneem, jou aantrekliker kan maak vir ’n bystander, afgesien van die feit dat dit aan drinkers bier-oogklappe verskaf. Wel, in elk geval wat student-bystanders betref.
’n Studiegroep van 594 heteroseksuele voorgraadse studente by ’n universiteit in Suid-Amerika is gevra om ’n versameling van 25 foto’s ten opsigte van voorkoms te evalueer. Hulle moes, op ’n skaal van 0 tot 7, punte toeken ten opsigte van aantreklikheid, intelligensie, innemendheid en toeganklikheid.
Die beskrywings is verander soos wat die groep ondervra is en sodoende kon die navorsers tot die gevolgtrekking kom dat dit die etikette was wat die resultate beïnvloed het, eerder as die foto’s self.
Die span het ook ’n sielkundige verskynsel, genaamd homofilie, in die resultate blootgelê. Homofilie word beskryf as die tendens wat individue het om met diegene om te gaan en te bind wat soortgelyk is aan hulle. Soort soek dus soort.